Ñehua , sa ahuaña charopa' atarr semneñ o'ch es sapa'yeñ acheñenesha' ñeñt̃ es pallta'yetsa . E'ñe socsheñesha' sapa' ahuo't samot̃ech es apa'yese' po'potantañ . Ñeñt̃o'marña t̃e'pa' añ e'ñe pocte' nenteñ socop . T̃e'pa' allo'nach sesen socsheñeshocmañen es apa'yesahuet , e'ñe allpon semna'yen puesheña'ttsos , e'ñech allpon sapa'yesanet . T̃arro'mar ñerra'm e'ñe yemneññot̃ es yap Yomporecop , ñapa' e'ñech pocte' enteñ ama't e'ñe errpona yemneñ o'ch yap . T̃arro'mar ñapa' amach enamye aton ñerra'm ama yecheñe . Allochñapa' o'ch senue e'ñe poctacma . Att̃ot̃cha'ña setsotua allohuen ñeñt̃ atet̃ poctetsa Yomporecop .
